Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 599/12/3304	Nové Mesto nad Váhom, 9.1.2014
EEČ : 2-24-1-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Mesto nad Váhom zo dňa 27.11.2012, spisová značka Pv 599/12/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Protiprávneho konania sa mal dopustiť na tom skutkovom základe, že dňa 26.07.2012, v čase o cca 02:10 h v k.ú. Nové Mesto nad Váhom, v rekreačnej oblasti Zelená voda, v blízkosti baru Barbar, pre vlastnú potrebu u seba vo vrecku nohavíc prechovával v drevenej fajke natlačené sušené konope - marihuanu s hmotnosťou 155 mg, ktoré veci pri kontrole príslušníkmi Obvodného oddelenia PZ Nové Mesto nad Váhom v zmysle § 89 ods. 1 Trestného poriadku dobrovoľne vydal, pričom znaleckým posudkom Kriminalistického a expertízneho ústavu Policajného zboru, ČES: PPZ-KEU-BA-EXP-2012/11408, bolo zistené, že zaistené množstvo sušeného konope obsahuje tetrahydrokanabinol - hlavnú účinnú látku konope v množstve väčšom ako 10 mg, čo zodpovedá minimálne 1 obvykle jednorazovej dávke drogy.

Uznesením prokurátora Okresnej prokuratúry Nové Mesto nad Váhom zo dňa 27.11.2012, spisová značka Pv 599/12/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Nové Mesto nad Váhom  sp. zn. Pv 599/12 - 12 zo dňa 27.11.2012, právoplatným dňa 07.12.2012 bolo podľa ustanovenia § 216 ods. 1 Trestného poriadku podmienečne zastavené trestné stíhanie  proti obvinenému XXXXX, nar. XXXXX v Trenčíne, trvale bytom XXXXX, XXXXX okres Nové Mesto nad Váhom, pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, na skutkovom základe tak, ako je uvedené vo výrokovej časti tohto uznesenia.

         	Zároveň bola obvinenému podľa ustanovenia § 216 ods. 2 Trestného poriadku určená skúšobná doba v trvaní 12 mesiacov. 

      	Skúšobná doba podmienečného zastavenia trestného stíhania bola prokurátorom podľa ustanovenia § 216 ods. 2 Trestného poriadku stanovená v trvaní 12 mesiacov od právoplatnosti uvedeného uznesenia, pričom sa skončila dňa 07.12.2013.     

      	Bezprostredne po uplynutí skúšobnej doby som v predmetnej trestnej veci vykonal šetrenie za účelom rozhodnutia v zmysle § 217 ods. 1 Trestného poriadku, pričom som zistil, že obvinený v skúšobnej dobe viedol riadny život a nebol súdne trestaný a ani sankcionovaný za priestupky, ktoré by spáchal počas plynutia skúšobnej doby. 

       	V rámci uvedeného postupu pre potreby rozhodnutia v zmysle ustanovenia § 217 ods. 1 Trestného poriadku bol zabezpečený výpis z ústrednej evidencie priestupkov Ministerstva vnútra Slovenskej republiky zo dňa 02.01.2014, z ktorého nevyplýva, že by sa obvinený XXXXX počas plynutia skúšobnej doby dopustil akéhokoľvek priestupku. Súčasne bol zadovážený odpis registra trestov na obvineného XXXXX zo dňa 02.01.2014, z ktorého síce vyplýva, že XXXXX bol odsúdený počas plynutia skúšobnej doby pre úmyselný trestný čin ohrozenie pod vplyvom návykovej látky podľa § 289 ods. 1 Trestného zákona a to rozsudkom Okresného súdu Nové Mesto nad Váhom pod č.k. 1T/77/13 zo dňa 30.07.2013, avšak tohto trestného činu sa dopustil ešte pred vydaním a právoplatnosťou predmetného uznesenia o podmienečnom zastavení trestného stíhania zo dňa 27.11.2012, teda ešte pred tým ako začala plynúť skúšobná doba. K začatiu trestného stíhania vo veci prečinu ohrozenie pod vplyvom návykovej látky podľa § 289 ods. 1 Trestného zákona ako i k vzneseniu obvinenia pre uvedený prečin XXXXX došlo až dňa 07.02.2013 a to uznesením povereného príslušníka PZ Krajského dopravného inšpektorátu v Trenčíne vydaného pod sp. zn. ČVS: KRP-4/DI-TN-2013, čiže až po vydaní predmetného uznesenia o podmienečnom zastavení trestného stíhania zo dňa 27.11.2012, teda v čase rozhodovania tunajšia prokuratúra uvedenou informáciou nedisponovala a táto informácia nevyplývala ani z na vec sa vzťahujúceho spisového materiálu.  

      	Vzhľadom na vyššie uvedené skutočnosti je nutné konštatovať, že obvinený v priebehu skúšobnej doby viedol riadny život, teda splnil  podmienku uvedenú v ustanovení § 217 ods. 1 Trestného poriadku, ktorá je predpokladom osvedčenia sa obvineného. 

	Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku)

Mgr. Rudolf Michnica
prokurátor